

VLADA REPUBLIKE HRVATSKE

Zagreb, travanj 2023.

|  |  |
| --- | --- |
| **Predlagatelj:** | Ministarstvo gospodarstva i održivog razvoja |
| **Predmet:** | Prijedlog odluke o davanju suglasnosti za sklapanje Ugovora o prijenosu Ugovora o dokapitalizaciji i restrukturiranju društva Petrokemija d.d., tvornica gnojiva |

**PRIJEDLOG**

Na temelju članka 8. i članka 31. stavka 2. Zakona o Vladi Republike Hrvatske („Narodne novine“ br. 150/11., 119/14., 93/16., 116/18. i 80/22), a u vezi s člankom 127. Zakona o obveznim odnosima (Narodne novine, br. 35/05, 41/08, 125/11, 78/15, 29/18, 126/21, 114/22, 156/22), Vlada Republike Hrvatske je na sjednici održanoj \_\_\_\_\_\_\_\_\_\_\_ 2023. donijela

**O D L U K U**

**o davanju suglasnosti za sklapanje Ugovora o prijenosu Ugovora o dokapitalizaciji i restrukturiranju društva Petrokemija d.d., tvornica gnojiva**

**I.**

Vlada Republike Hrvatske daje suglasnost za sklapanje Ugovora o prijenosu Ugovora o dokapitalizaciji i restrukturiranju društva Petrokemija d.d., tvornica gnojiva, između Republike Hrvatske zastupane po Centru za restrukturiranje i prodaju s jedne strane i TERRA MINERALNA GNOJIVA d.o.o., INA-Industrija nafte d.d., PRVO PLINARSKO DRUŠTVO d.o.o., s druge strane i Yildirim Balkan Ferilizer d.d., Yildirim International Fertilizer Investments B.V., s treće strane u tekstu koji je Vladi Republike Hrvatske dostavilo Ministarstvo gospodarstva i održivog razvoja aktom Klasa: 011-01/23-01/230, Urbroj: 517-14-1-23-2 od 5. travnja 2023.

**II.**

Ugovor iz točke I. ove Odluke u ime Republike Hrvatske potpisat će ravnatelj

Centra za restrukturiranje i prodaju.

**III.**

Ova Odluka stupa na snagu danom donošenja.

Klasa:

Urbroj:

Zagreb, \_\_\_\_\_\_\_\_\_\_ 2023.

P R E D S J E D N I K

**mr. sc. Andrej Plenković, v. r.**

**O B R A Z L O Ž E NJ E**

Ugovor o dokapitalizaciji i restrukturiranju društva Petrokemija d.d., tvornica gnojiva je zaključen 31. listopada 2018., između Republike Hrvatske zastupane po Centru za restrukturiranje i prodaju s jedne strane i TERRA MINERALNA GNOJIVA d.o.o., INA-Industrija nafte d.d. i PRVO PLINARSKO DRUŠTVO d.o.o. s druge strane.

Sponzori (INA Industrija nafte d.d. i Prvo Plinarsko društvo d.o.o.) i Novi sponzori (Yildirim Balkan Ferilizer d.d., Yildirim International Fertilizer Investments B.V.) sklopili su dana 10. studenoga 2022. Ugovor o kupoprodaji poslovnih udjela, na temelju kojeg će na dan stupanja na snagu Ugovora o prijenosu, Sponzori prenijeti svoje poslovne udjele u Investitoru (TERRA MINERALNA GNOJIVA d.o.o.), a Novi sponzori će steći poslovne udjele u Investitoru koji predstavljaju 100 % temeljnog kapitala Investitora.

Na temelju prijenosa poslovnih udjela Investitoru Sponzori su prestali biti članovi Investitora te su Novi sponzori postali jedini članovi Investitora. Ugovor o prijenosu skapa se temeljem članka 127. Zakona o obveznim odnosima (Narodna novine, br. 35/05, 41/08, 125/11, 78/15, 29/18, 126/21, 114/22, 156/22) kako bi Sponzori prenijeli svoja prava i obveze koje proizlaze iz Ugovora o dokapitalizaciji i restrukturiranju na Nove sponzore kao jedine članove Investitora, pri čemu Novi sponzori postaju ugovorne strane u Ugovoru o dokapitalizaciji i restrukturiranju umjesto Sponzora.

Također, sukladno Ugovoru o dokapitalizaciji i restrukturiranju od 31. listopada 2018. predviđeno je ishođenje pisanog pristanka stranaka na ustupanje, delegiranje ili drukčije korištenje prava i obveza iz ugovora.

Slijedom navedenog, predlažemo donošenje predmetne Odluke.